OpenLLM-France/wikimedia huggingface dataset:
# Club Nàutic Bétulo

El Club Nàutic Bétulo és un club nàutic de Badalona, que rep el nom de l'antiga denominació romana de la ciutat. Va iniciar la seva activitat l'any 1973. Es troba a la vora del mar, a la platja de Badalona. Es va bastir sobre les instal·lacions dels antics Banys Maricel. El club té una escola de vela, reconeguda per la Federació Catalana de Vela en la formació de futurs regatistes. També organitza anualment el Campionat de fotografia submarina. Les activitats principals d'aquest club són el windsurf, la vela lleugera, rem amb llagut, caiac, motonàutica i submarinisme.

## Referències

* ↑ «Club Nàutic Bétulo». Mundo Deportivo, 02-06-2006 [Consulta: 30 juliol 2014].

## Enllaços externs

* Web del Club Nàutic Bétulo
# Font de l'Hort del Coll

La font de l'Hort del Coll és una surgència del terme municipal de Monistrol de Calders, al Moianès.
Està situada a 550 metres d'altitud, a la riba esquerra de la riera de Sant Joan, al sud-oest de la masia de Rubió, a l'extrem nord-oest de la Baga del Coll. Amb les seves aigües alimentava l'Hort del Coll; actualment són captades i conduïdes mitjançant canonades.

## Referències

* ↑ Erill i Pinyot GUAL I PURTÍ, Gustau; Manent i Oristrell, Jordi (fotografies). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006 (Col·lecció Pedra i aigua, 1).
* ↑ Perarnau i Llorens, Jaume. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993.
# Forner crestat

El forner crestat (Furnarius cristatus) és una espècie d'ocell de la família dels furnàrids (Furnariidae) que viu en zones de sabana i garrigues de Paraguai i nord de l'Argentina.

## Referències

* ↑ «Forner crestat». Cercaterm. TERMCAT, Centre de Terminologia. REV. 29-12-2010, (català)
# Ernst Klodwig

Ernst Klodwig va ser un pilot de curses automobilístiques alemany que va arribar a disputar curses de Fórmula 1.
Ernst Klodwig va néixer el 23 de maig del 1903 a Aschersleben, Saxònia-Anhalt, Alemanya i va morir el 15 d'abril del 1973 a Hamburg, Alemanya.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 3 d'agost el GP d'Alemanya, que era la sisena prova del campionat.
Ernst Klodwig va arribar a participar en dues curses puntuables pel campionat de la F1, repartides entre les temporades 1952 i 1953.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | Ernst Klodwig | BMW | BMW | SUI | 500 | BEL | FRA | GBR | ALE 12 | HOL | ITA | | - | 0 |
| 1953 | Ernst Klodwig | BMW | BMW | ARG | 500 | HOL | BEL | FRA | GBR | ALE 15 | SUI | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Clavell de moro

«Clavell de moro» té aquests significats:
* Tagetes erecta espècie del gènere Tagetes, varietat de clavell de moro
* Tagetes patula espècie del gènere Tagetes, varietat de clavell de moro
# Corc gros del gra

El corc gros del gra (Tenebroides mauritanicus) és una espècie de coleòpter de la família dels trogossítids. A Catalunya és una espècie introduïda. És molt prolífic i pot causar danys important en les sitges de cereals.

## Característiques

És el més gros dels corcs del gra. El adults mesuren uns 15 mm, i les larves entre 15 mm i 25 mm. Les larves són blanques amb dues taques negres darrere el cap.
Al moment de transformar-se en crisàlida solen barrinar un forat en un tros de fusta o fer-se un capoll. Les femelles poden viure fins a un any i ponen uns mil ous, en grups de 10 a 60 al blat, blat de moro i altres cereals. Adults i larves (corcs) es nodreixen de preferència del germen. Els seus excrements fan que el gra esdevingui inservible per al consum humà. Quan es tracta de llavors, per la seva preferència per al germen, una única larva pot destruir el poder germinatiu de fins a 10.000 llavors.

## Referències

* ↑ «Cercaterm | TERMCAT». [Consulta: 2 març 2022].
* ↑ Andreu, Jara; Pino, Joan. El projecte ExoCat - Informe 2013 (pdf). Barcelona: Generalitat de Catalunya, 2013, p. 101.
* ↑ «Corc gros del gra». Gran Enciclopèdia Catalana. Barcelona: Grup Enciclopèdia Catalana.
* ↑ Johnson, Doug. «Cadelle Beetle (Tenebroides mauritanicus)» (en anglès). Insect Pests of Stored Grain: University of Kentucky College of Agriculture. [Consulta: 5 febrer 2015].
* ↑ Felke, Martin. «Schwarzer Getreidenager (Tenebroides mauritanicus)» (en alemany). Schädlingskunde: Institut für Schädlingskunde. Arxivat de l'original el 2015-02-14. [Consulta: 5 febrer 2015].
# Club Nàutic de Benidorm

El Club Nàutic de Benidorm és un club nàutic situat a Benidorm, a la Marina Baixa (País Valencià). Compta amb 99 amarratges esportius, per a una eslora màxima permesa de 8 metres. El seu calat en bocana és de 2 m.
Es crea 1963 amb Enrique Fernández Iruegas com a president. La primera i única instal·lació fixa que es munta, consisteix en una xicoteta caseta de fusta per guardar el diferent material nàutic del club i dels pocs socis amb embarcacions a motor que en aquells dies hi havia. Els vaixells eren botats i encallats sobre l'arena per personal del club. Alguns vaixells s'amarraven en fondejos situats dins de la zona de resguard que oferia el port, i mitjançant un petit bot a rem es traslladaven als seus propietaris. Posteriorment, s'inauguren les primeres instal·lacions fixes del club, que consten de dues plantes, una baixa (a nivell de platja) amb pallet de marineria, magatzem de motors i taquilles, i una primera planta amb oficina, sala de juntes, pallet de vela, lavabos, saló (amb una petita barra), i la terrassa. En 1967 es realitzen obres d'ampliació de l'edifici i s'hi afegeixen dos nous mòduls.
Compta amb dos edificis, en el primer dels quals es localitzen el restaurant, l'oficina, la sala per a socis i un bar a la planta alta amb vista al mar. A l'altre edifici podem trobar el paller de marineria, a més dels vestidors, el magatzem esportiu i una escola. El club compta amb un equip de regates, pertanyents a vela infantil i vela lleugera, com Optimist, 420, Laser 4.7, Laser Radial, els quals participen en regates a nivell local, autonòmic, nacional i internacional.

## Referències

* 1 2 webmaster. «Academia en Altea» (en castellà). Arxivat de l'original el 2018-02-06. [Consulta: 1r juny 2020].
* ↑ «Historia – Club Nautico Benidorm» (en castellà). [Consulta: 1r juny 2020].
* ↑ oliwia. «Club Náutico de Benidorm» (en castellà), 24-05-2018. Arxivat de l'original el 2021-01-17. [Consulta: 1r juny 2020].
# Font de l'Hospital (Lleida)

La Font de l'Hospital és una obra neoclàssica de Lleida protegida com a Bé Cultural d'Interès Local.

## Descripció

Font pública amb tractament monumentalista emmarcada per pilastres laterals i que aguanten un fris amb tríglifs. Rematat per un frontó barroc damunt d'un ràfec que emmarca una inscripció commemorativa. A l'interior es troba la font integrada amb una composició de baix relleu. Construïda amb blocs de pedra.

## Història

Fou construïda al mateix temps que un dels afegits a l'hospital de Santa Maria. Avui es troba recolzada a la mitgera del casal de la Joventut Republicana.

## Referències

* 1 2 «Font de l'Hospital». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# EPANET

EPANET és un programari de domini públic de modelització de xarxes de distribució d'aigua desenvolupat per l'Agència de Protecció Ambiental dels Estats Units (EPA). És capaç de dur a terme simulacions de llarg temps del comportament hidràulic i de la qualitat de l'aigua en xarxes de canonades pressuritzades. EPANET aparegué per primer cop l'any 1993.
EPANET 2 està disponible tant com un programa sol o com un com joc d'eines (API en C).

## Referències

* ↑ Rossman, L. A., "Computer Models/EPANET" in L. Mays, ed., Water Distribution Systems Handbook, Chapter 12, McGraw-Hill companies, Inc., New York, NY, 1999.
* ↑ Rossman, L. A., "the EPANET Water Quality Model" in B. Coulbeck, ed., Integrated Computer Applications in Water Supply, Vol. 2, Research Studies Press Ltd., Somerset, England, 1993.

## Enllaços externs

* EPANET - Lloc web oficial (anglès)
# Forner camaclar

El forner camaclar (Furnarius leucopus) és una espècie d'ocell de la família dels furnàrids (Furnariidae).
Habita sabanes, boscos, matolls de ribera, terres de conreu i vegetació costanera de les terres baixes del nord de Colòmbia i per l'est dels Andes del nod-oest deVeneçuela, Guyana, nord-est del Perú, Brasil amazònic i oriental i nord i est de Bolívia.

## Referències

* ↑ «Forner camaclar». Cercaterm. TERMCAT, Centre de Terminologia. REV. 29-12-2010, (català)
# Establés

Establés és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 54 | 55 | 45 | 55 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Clavell de trenta

El clavell de trenta Dianthus chinensis (el nom científic significa clavell de la Xina; en xinès: shi zhu) és una espècie de clavell del gènere Dianthus natiu del nord de la Xina, Corea, Mongòlia i sud-est de Rússia.
És una planta perenne herbàcia que fa de 30 a 50 cm d'alt. Les fulles són verdes a verd grisenques, primes, de 3–5 cm de llarg i 2–4 mm d'ample. Les flors són blanques, rosades o vermelles, de 3–4 cm de diàmetre, solitàries o en grups petits, floreixen des de la primavera a mitjan estiu.
És molt cultivada com planta ornamental amb nombroses cultivars.
També s'utilitza en cultius d'acompanyament en horticultura

## Referències

* 1 2 Flora of China: Dianthus chinensis
* ↑ «Cercaterm | TERMCAT». [Consulta: 19 abril 2024].
* ↑ Huxley, A., ed. (1992). New RHS Dictionary of Gardening. Macmillan ISBN 0-333-47494-5
# Colin Larkin

«Colin Larkin» té aquests significats:
* Colin Larkin (futbolista) (1982), futbolista professional irlandès.
* Colin Larkin (escriptor) (1949), escriptor i emprenedor britànic, autor de la Encyclopedia of Popular Music.

## Vegeu també

* Colin
# Festival de Fes de les Músiques Sagrades del Món

El Festival de Fes de les Músiques Sagrades del Món (Festival de Fès des Musiques Sacrées du Monde) té lloc cada any a principis de juny a la ciutat de Fes, al Marroc. És l'esdeveniment més important de la Fondation Esprit de Fes. Directament relacionat amb la seva difusió i amb la seva vocació, el festival s'inscriu des de 1994 en una missió universal de pau i d'aproximació entre els pobles. Durant deu dies, tenen lloc diversos actes i vetllades que es realitzen en els entorns monumentals i llocs més importants de la ciutat. El festival acull cada any una multitud d'artistes que venen de tots els horitzons i de totes les cultures.

## Història

El Festival de Fes de les Músiques Sagrades del Món va ser creat el 1994 per Mohammed Kabbaj i Faouzi Skali, per donar resposta i concòrdia espiritual mundial, davant la primera Guerra del Golf de 1991, i el 2001 s'inscriu en aquesta tradició del coneixement artístic i espiritual de la ciutat.
En el 2001, el Festival de Fes va ser nomenat per l'ONU com un dels esdeveniments que més han contribuït al diàleg entre civilitzacions i va ser incorporat al document “Unsung Heroes of Dialogue”, que el situa en uns dels 12 esdeveniments més importants per a la promoció de la pau. Paral·lelament al festival, ha desenvolupat una xarxa internacional que el sosté i promou. Així, va néixer als Estats Units l'organització Spirit of Fes Inc., que organitza cada dos anys un programa del festival i del Fòrum de *Fes en diverses ciutats americanes. La gira “Camins per a l'Esperança” (Paths to Hope), del 7 al 29 d'octubre per les grans ciutats dels Estats Units, va albergar el seu concert més important en el Carnegie Hall de Nova York, el 14 d'octubre de 2006. Moltes altres ciutats, com Milà, Londres, Madrid o Girona, han expressat el desig d'albergar i promoure el missatge del festival i el Fòrum de Fes: un diàleg de l'espiritualitat a través de la música i de la creació d'una cultura de la pau que afavoreix una globalització plural, respectant els valors ètics i espirituals. De fet, a l'estat espanyol, el festival ha estat representat en l'extint Festival de Músiques Sagrades de Girona desaparegut en el 2012.

## Referències

* 1 2 3 4 World Music Central«“Spirit of Fès” Tour Brings World's Famed Sacred Music Festival to U.S. (en anglès)». worldmusiccentral.org, 28-09-2006.

## Enllaços externs

* Web oficial del festival.
* Web oficial de la fundació Esprit de Fès.
# El senyor Pupurull

El senyor Pupurull, farsa en tres actes, adaptació de Josep Maria de Sagarra de la peça George Dandin de Molière, estrenada al teatre Romea, la nit del 5 de maig de 1925.
L'escena representa una placeta de la Barcelona vella, amb una font al mig.

## Repartiment de l'estrena

Actors de repartiment.
* El senyor Pupurull: Domènec Aymerich
* Angelina, dona del senyor Pupurull: Pepeta Fornés
* El marquès de Cascavell: Joaquim Montero
* La marquesa de Cascavell: Maria Morera
* Serafí, enamorat d'Angelina: Just Gómez
* Senyor honorat, apotecari: Lluís Teixidó
* Francisqueta, criada d'Angelina: Lluïsa Rodríguez
* Martinet, criat de Serafí: Avel·lí Galceran
* Bernat, criat del senyor Pupurull: Delfí Biosca

## Referències

* 1 2 «EL SENYOR PUPURULL». Arxiu digital històric dels espectacles del Teatre Romea. [Consulta: 24 abril 2022].
# EPITECH

Fundada en 1999, l'EPITECH, també anomenada European Institute of Technology, és una Grande école d'informàtica de França. Està situada a 12 ciutats de França i a Catalunya (Barcelona).
L’EPITECH és un establiment d'ensenyament superior i recerca tècnica. L'Escola lliura
* el diploma de EPITECH (Màster)
* el Executive Màster en administració d'empreses
* MOOC.

## Referències

* ↑ Epitech déploie sa pédagogie en Europe (francès)
* ↑ Epitech annonce la création de son Executive MBA (francès)

## Enllaços externs

* EPITECH - Lloc web oficial
# Forner del Carib

El forner del Carib (Furnarius longirostris) és una espècie d'ocell de la família dels furnàrids (Furnariidae) que viu a sabanes, boscos, matoll de ribera i terres de conreu del nord de Colòmbia i nord-oest de Veneçuela.

## Referències

* ↑ «Forner del Carib». Cercaterm. TERMCAT, Centre de Terminologia. REV. 29-12-2010, (català)
# Comtat de Surrey (Jamaica)

El Comtat de Surrey (en anglès: County of Surrey) és el més oriental dels tres comtats històrics en què es divideix Jamaica. Actualment, no té significació administrativa, ja que l'organització territorial de Jamaica es basa avui en dia en les parròquies. El comtat es divideix en quatre parròquies, i hi ha Kingston, la capital i principal ciutat de l'illa.

## Història

Els tres comtats de Jamaica foren establerts el 1758 per facilitar l'establiment dels tribunals dins el sistema d'administració territorial de justícia britànic del moment. Surrey fou anomenat així degut al comtat d'Anglaterra en què hi ha Kingston upon Thames. Kingston era la capital del comtat.

## Parròquies

Comtat de Surrey :
| Al mapa | Parròquia | Àrea km² | Població Cens 2001 | Capital |
| 11 | Parròquia de Kingston$^{(1)}$ $^{(2)}$ | 21.8 | 96,052 | Kingston |
| 12 | Portland | 814.0 | 80,205 | Port Antonio |
| 13 | Saint Andrew$^{(1)}$ | 430.7 | 555,828 | Half Way Tree |
| 14 | Saint Thomas | 742.8 | 91,604 | Morant Bay |
| | Comtat de Surrey | 2,009.3 | 823,689 | |
| | Total de Jamaica | 10,990.5 | 2,607,631 | Kingston |
$^{(1)}$ Les parròquies de Kingston i de Saint Andrew Parish formen juntes la Kingston and St Andrew Corporation. $^{(2)}$ La parròquia de Kingston no comprèn tot Kingston.

## Referències

* 1 2 3 Higman, B W; Hudson. Jamaican Place Names. B J. 1st. Mona, Jamaica: University of the West Indies Press, 2009, p. 31. ISBN 978-976-640-217-4.
# Compton

«Compton» té aquests significats:
* Toponímia:
** Compton (Illinois)
** Compton (Califòrnia)
** Compton (Quebec)
** East Compton, concentració de població designada pel cens dels Estats Units a l'estat de Califòrnia
** Little Compton, població dels Estats Units a l'estat de Rhode Island
** Observatori de raigs gamma Compton, observatori espacial de la NASA
** West Compton, concentració de població designada pel cens dels Estats Units a l'estat de Califòrnia
* Biografies:
** Arthur Holly Compton (Wooster, 1892 - Berkeley, 1962), físic i professor universitari estatunidenc
** Lynn Compton (1921 – 2012), jutge estatunidenc
** Spencer Compton (1673 -1743), 1r Comte de Wilmington i home d'estat britànic del partit Whig
* Miscel·lània: Efecte Compton, fenomen físic relacionat amb les radiacions electromagnètiques
# Edgardo Simón

Edgardo Simón (Coronel Suárez, Província de Buenos Aires, 16 de desembre de 1974) és un ciclista argentí que combina tant el ciclisme en pista com la carretera.
Del seu palmarès en pista destaquen dues medalles de bronze al Campionat dels món en Madison i nombroses medalles als Campionats Panamericans i als Jocs Panamericans.
En ruta ha guanyat diferents proves del calendari de l'UCI Amèrica Tour, del qual es va proclamar campió a la primera edició de 2005.

## Palmarès en ruta

* 1999
** Vencedor d'una etapa a la Volta a l'Argentina
* 2000
** Campió de l'Argentina en contrarellotge
* 2001
** Campió de l'Argentina en contrarellotge
** 1r a la Doble Bragado
** 1r a la Volta a San Juan
* 2002
** 1r a la Volta per un Xile Líder
** 1r a la Volta a San Juan
** Vencedor de 2 etapes a la Volta a Xile
* 2003
** Vencedor de 3 etapes a la Volta a Xile
** Vencedor de 2 etapes a la Volta a San Juan
* 2004
** 1r a la Volta per un Xile Líder i vencedor de 2 etapes
** Vencedor de 3 etapes a la Volta a Xile
** Vencedor de 2 etapes a la Volta a Guatemala
** Vencedor d'una etapa a la Volta a San Juan
* 2005
** 1r a l'UCI Amèrica Tour
** 1r a la Volta a Xile i vencedor de 3 etapes
** 1r a la Volta per un Xile Líder i vencedor de 3 etapes
** 1r al Campionat Panamericà en contrarellotge
** Vencedor d'una etapa a la Volta a San Juan
* 2006
** Vencedor d'una etapa a la Volta per un Xile Líder
* 2007
** Vencedor de 3 etapes a la Volta per un Xile Líder
** Vencedor d'una etapa a la Rutes d'Amèrica
* 2008
** Vencedor de 3 etapes a la Volta a l'Estat de São Paulo
** Vencedor de 2 etapes a la Volta a Bolívia
* 2009
** Vencedor de 2 etapes a la Volta a Gravataí
** Vencedor d'una etapa a la Volta a Santa Catarina
** Vencedor de 3 etapes a la Volta a Bolívia
** Vencedor d'una etapa a la Volta a San Juan
* 2010
** Vencedor d'una etapa a la Volta a Santa Catarina
** Vencedor de 2 etapes al Tour de Brasil-Volta de l'Estat de São Paulo
* 2011
** Vencedor d'una etapa al Tour de Rio
* 2012
** Vencedor d'una etapa a la Volta a l'Uruguai
** Vencedor de 2 etapes al Tour de Rio
** Vencedor d'una etapa al Tour de Brasil-Volta de l'Estat de São Paulo

## Palmarès en pista

* 1994
** 1r als Campionats Panamericans en Persecució per equips (amb Ángel Darío Colla, Walter Pérez i Sergio Giovachini)
* 2001
** 1r als Campionats Panamericans en Persecució individual
* 2005
** 1r als Campionats Panamericans en Persecució individual

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Estàtua de Fernando Valdés Salas

L'escultura urbana coneguda pel nom Estàtua de Fernando de Valdés Salas, ubicada al claustre de la Universitat d'Oviedo, al carrer San Francisco, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de metall, és obra de Cipriano Folgueras Doiztúa, i està datada el 21 de setembre de 1908.

## Referències

* 1 2 «Escultura «Fernando Valdés Salas»» (en espanyol europeu), 05-07-2018. [Consulta: 11 desembre 2018].
* 1 2 «Escultura p�blica en Oviedo». Arxivat de l'original el 2014-07-17. [Consulta: 11 desembre 2018].
* 1 2 «Fernando Valdés Salas - Enciclopedia de Oviedo». [Consulta: 11 desembre 2018].
* ↑ imanesdeviaje. «Descubre Oviedo a través de sus estatuas» (en espanyol europeu). [Consulta: 11 desembre 2018].
# Clarac (Alta Garona)

Clarac és un municipi occità de Comenge, a Gascunya, en el departament de l'Alta Garona, a la regió d'Occitània.
# Consell Federal Executiu

El Consell Federal Executiu és l'òrgan de govern formal que exerceix el poder o autoritat executiva a Austràlia segons el que estableix la constitució australiana. Les seves característiques i funcions són equivalents als altres Consells Executius dels Territoris del Commonwealth, com ara el Consell Executiu de Nova Zelanda o el Consell Privat del Canadà i el Regne Unit. El Consell Executiu és presidit pel governador-general d'Austràlia amb la funció d'"aconsellar-lo" en la gestió de govern. A diferència dels consells britànics i canadencs, el líder de l'oposició no hi és designat com a membre.
Segons la secció 62 de la constitució, tots els ministres d'Estat—és a dir, els ministres i els secretaris parlamentaris—són membres del Consell. Tots els membres són vitalicis, tot i que només els ministres de govern en servei assisteixen a les assemblees. El Consell Executiu difereix del gabinet en què el gabinet inclou només els ministres en funcions actuals. Els membres del Consell Executiu reben el títol d'"Honorables". Tot i que els ex-ministres, incloent-hi els que s'han retirat de la vida política, no són convidats a assistir a les assemblees i reunions executives, formalment són "consellers executius de guàrdia".

## Vegeu també

* Departament de Banda Ampla, Comunicacions i Economia Digital